cy en cy cy cy de ceb su de cy cy cy kw en cy cy fy en cy cy cy cy de de cy cy cy cy cy cy en cy cy jbo en cy en cy jbo de cy cy cy cy cy cy cy cy cy cy cy en fr cy cy es cy de en cy cy cy cy cy cy vi cy cy cy cy nl cy cy es en en cy en de cy cy de cy cy en cy cy en cy cy cy cy nb ca cy de cy de cy cy cy cy cy cy cy cy cy en de fy cy cy fr cy en en en en cy en
Digwyddiadau rhanbarthol | Fair Trade Wales |
Beth i’w brynu a ble?
Cynhadledd Masnach Deg Gogledd Cymru
Pryd: Dydd Gwener 30ain o Fedi
Cynhaliwyd cynhadledd fel rhan o ‘Dod â’r byd i Fangor’ yn ogystal â phenwythnos o ddigwyddiadau oedd wedi ystyried themâu megis ymgysylltiad Alltudiaeth, Mis Hanes Pobl Dduon a Masnach Deg. Clywsom gan Roger Arcos Ponte, mwynwr aur o Beriw. Hefyd roedd gweithdai ar amrywiaeth o bynciau Masnach Deg.
Soniodd Roger am hanes mwyngloddio yn ei gymuned a sut mae derbyn cyflog teg wedi sicrhau eu bod yn gallu ail-adeiladu cartrefi ac ysgolion ar ôl tan, sut maent bellach yn mwyngloddio yn fwy diogel ar ôl prynu offer, ac maent wedi darparu cyfrifiaduron i’r ysgol leol.
1. Aur – y darnau technegol
Cael golwg ar y broses o gloddio am aur a’r cynllun ardystio aur Masnach Deg gyda Roger Arcos Ponte, MACDESA ac Adam Gardner, Sefydliad Masnach Deg.
2. Cyflwyniad i Fasnach Deg
Roedd hon gyfle i ddysgu am Fasnach Deg a gofyn yr holl gwestiynau pwysig sydd gennych! Edrychwyd ar reolau masnach fyd-eang, pam fod Masnach Deg yn bwysig, hanes y mudiad a sut gallwch wneud gwahaniaeth gyda Aileen Burmeister, Cymru Masnach Deg
Cyflwyniad i Fasnach Deg
3. Cymru Masnach Deg: beth sy’n newydd?
Cyfle i ddysgu am ddatblygiadau cyffrous yng Nghymru a fydd yn eich helpu i wneud mwy o wahaniaeth yn eich cymunedau, boed gyda’r cynghorau, mewn ysgolion a gyda busnesau gydag Elen Jones, Cymru Masnach Deg.
Mae grwpiau Masnach Deg yng Nghymru yn gallu cael grantiau o £50 – £5k ar gyfer gweithgareddau yng Nghymru. Gall grwpiau a chanddynt gysylltiadau â gweithgareddau yn Affrica wneud cais am hyd at £15k. Trafododd Julian Rosser, Rheolwr Grantiau a Pholisiau, Hub Cymru Africa, ynglŷn â sut mae modd i chi wneud cais am arian.
Cipluniau o’r diwrnod: albwm lluniau cynhadledd Masnach Deg Gogledd Cymru
“Diwrnod da iawn- llawr o wybodaeth”
Dathliad Masnach Deg Canolbarth Cymru
Cawsom ddathliad o bob peth Masnach Deg gyda chacennau, stondinau a thrafodaethau gyda thref Masnach Deg Aberystwyth a Phrifysgol Aberystwyth ac Undeb y Myfyrwyr.
Pryd: Dydd Sadwrn, 19eg o Fedi
Pam dewis Cotwm Masnach Deg?
Subindu Garkhel, Rheolwr Cynnyrch Cotwm, Sefydliad Masnach Deg
Ffasiwn yw un o’r diwydiannau mwyaf hudol yn y byd, ond mae’r bobl y tu cefn i’r defnydd yn brwydro i wneud bywoliaeth. Dewch i glywed sut mae Masnach Deg yn gwneud gwahaniaeth i fywydau cynhyrchwyr cotwm, sut y caiff y defnyddiau eu cynhyrchu o’r hedyn i’r siop, ynghyd â’r datblygiadau Masnach Deg diweddar gyda’r Rhaglen Cyrchu Masnach Deg a’r Safon Gwehyddu Masnach Deg newydd.
Taith Masnach Deg Ffion yn Nwyrain Affrica
Ffion Storer-Jones, Intern Ymgyrchoedd, Cymru Masnach Deg
Dewch i glywed am daith diweddar Ffion i Ddwyrain Affrica ynghyd â’r bobl roedd hi wedi cyfarfod ar hyd y ffordd. Treuliodd mis Mai yn Uganda, Kenya a Tanzania yn ymweld ag amryw o sefydliadau Masnach Deg: o gydweithfeydd coffi yn uchel ym Mynyddoedd Rwanzi yng Ngorllewin Uganda i’r mwynfeydd aur dwfn o dan bridd rhydlyd Tanzania.
Fy nhaith Masnach Deg
Masnach Deg yn Libanus
Elen Jones, Cydlynydd Cenedlaethol, Cymru Masnach Deg
Tywysodd Elen ninnau drwy blas a golygfeydd Libanus (Lebanon) wrth iddi rannu ei phrofiadau o’r modd y maent yn ymdrin â Masnach Deg er mwyn cefnogi cynhyrchwyr a chrefftwyr lleol. Yn wyneb sawl her gyfredol yn y wlad, gwelir Masnach Deg fel ffordd o gynorthwyo i sefydlogi a thyfu’r economi drwy gael mynedfa i’r farchnad fyd-eang.
Diolch yn fawr i holl stondinwyr y diwrnod, i Cafe Treehouse am y cacennau hyfryd a Croeso Aber am y diodydd.
Undeb Myfyrwyr Aberystwyth / Prifysgol Aberystwyth
Cipluniau o’r diwrnod: albwm lluniau dathliad canolbarth Cymru
“Cefais lawer o hwyl yn siarad â phobl o’r un feddwl a rhwydweithio gyda phobl sy’n gweithio yn y sector cyflenwi moesegol/Masnach Deg.”
Diwrnod Rhwydweithio Masnach Deg De Cymru
Cynhaliwyd diwrnod ar gyfer cefnogwyr Masnach Deg er mwyn clywed y diweddaraf gan y Sefydliad Masnach Deg, ni’n hunain, ac wrth gwrs ein gilydd!
Cymru Masnach Deg (Elen Jones)
Cymru Masnach Deg: gwaith presennol a chynlluniau’r dyfodol
Sefydliad Masnach Deg (Rachael Sweet)
Fairtrade Foundation: What’s in store for Fairtrade?
Cyfleoedd oedd y rhain i gael 15 munud gydag arbenigwr.
Cyflwyniad nawdd Hub Cymru Africa
Cafodd pawb a fynychodd y cyfle i gyfrannu’r hyn roeddent am drafod a chafodd y testunau eu dosbarthu mewn adrannau i’w trafod yn y prynhawn. Y pedwar pwnc oedd:
Systemau ardystio / rhaglenni (utz / bywyd coco)
Cryfhau eich grŵp Masnach Deg
Archfarchnadoedd a Chyflenwyr/ cadwyni cyflenwi
Cipluniau o’r diwrnod: albwm lluniau diwrnod rhwydweithio Masnach Deg De Cymru
“Roedd yn braf cael clywed am faterion masnach deg cyfoes. Cefais fy ysbrydoli i barhau i ymgyrchu dros Fasnach Deg!”
rhannu hyn gydag eraill ar
Ymunwch â’n rhestr bostio
Pythefnos Masnach Deg 2018
Pythefnos Masnach Deg 2019
Yn eich ardal chi
ADC&DF bangladesh Busnes change Cocoa College Easter education empower esdgc events factory fair trade Fairtrade Fair Trade Business fairtrade fortnight Fairtrade Fortnight 2012 Fairtrade Fortnight 2013 Fair Trade Nation Fair Trade Producer fair trade province Faith fashion Football Guest Blog human rights newsletter Poem Product rana plaza resources revolution Schools sustainable development Take a Step thewaleswewant trade unions University volunteer wage Welsh Assembly welsh government workers Ymgyrch Ysgol
Temple of Peace, Cathays Park, Cardiff CF10 3AP
Y Deml Heddwch, Parc Cathays, Caerdydd, CF10 3AP
Company Registration No: 6882843